284 



MISUMENOID^. 



proclivis est ; altitudo ejus longitudine areas oculorum mediorum 

 saltern dimidio est majus. Oculi parvi dicendi, lateralibus anticis 

 exceptis, qui oculis posticis paene aequalibus salteni dimidio majores 

 sunt; oculi medii antici mediis posticis paullo minores videntur. 

 Area quam occupant oculi sat parva est, sublunata ; series eorum 

 postica serie antica plus dupla oculi maximi diametro longior est. 

 Series antica a fronte visa sat leviter sursum est curvata, ambae 

 series desuper visae sat fortiter et paene aequaliter recurvae. Area 

 oculorum mediorum rectangula est, paullo longior quam latior ; 

 spatium inter oculos binos laterales, tuberculo communi obliquo 

 humili impositos, aeque magnum est ac spatia, quibus oculi medii 

 antici a mediis posticis sunt separati. Oculi medii antici, spatio 

 diametro sua plus duplo majore sejuncti, parum longius inter se 

 quam a lateralibus anticis distant ; medii postici evident] ssime 

 longius a lateralibus posticis quam inter se remoti sunt. Sternum 

 parum longius quam latius, antice truncatum, praeterea rotundatum, 

 postice vix acuminatum, non inter coxas 4 1 paris, quae inter se con- 

 tingentes sunt, pertinens. 



Mandibulce femora antica crassitie aequant, plus dimidio longiores 

 quam latiores, versus apicem intus paullo pilosae. Pedes mediocres, 

 parcissime pubescentes, praeter aculeis mediocribus subter in tibiis 

 et metatarsis anterioribus modo aculeis paucis brevibus armati. 

 Femora anteriora 2 aculeos parvos supra habent, tibiae anteriores 

 vel saltern l 1 paris 4-5 paria aculeorum subter et 1.1. aculeos 

 parvos utrinque ; metatarsi anteriores 6 paria subter et 1. 1, parvos 

 utrinque. Abdomen circa duplo longius quam latius, fusiformi- 

 ovatum fere ; a latere visum dorso paene recto anteriora versus 

 sensim assurgit, antice igitur altum, oblique truncatum et reclina- 

 tum, hac parte abdominis antica cephalotboracis partem posticam 

 tegente. Laeve et nitidum est abdomen, ut videtur glabrum. 



Color. — Gephaloihorax, area oculorum albicanti et interdum in 

 medio ferruginea excepta, cum mandibulis luteus est ; sternum, 

 mamillce, labium, palpi pallido-pilosi et pedes flavo-testacea sunt, 

 hi pallido-pubescentes, pallide testaceo- et fusco-aculeati ; meta- 

 tarsi anteriores vel saltern 2 1 paris macula parva rubra apice supra 

 notati sunt. Abdomen supra testaceo-albicans, in lateribus et infra 

 magis testaceum ; in dorso, praeter puncta ordinaria 5 impressa sub- 

 infuscata, maculas parvas plus minus distinctas 5 rubras ostendit, 

 quarum una in apice antico dorsi posita est ; reliquae 4, quarum 

 anteriores paullo ante, posteriores paullo pone medium dorsi et non 

 longe a lateribus ejus locum tenent, trapezium magnum formant, 

 quod non parum latius est postice quam antice, et circiter aeque 

 longum * ac latum antice. Praeterea in ipso apice postico dorsi 

 vestigia punctorum duorum rubrorum vidisse videor. Mamilhr 

 pallide testaceae. 



2 jun. — Lg. corp. 5 j ; lg. et lat. cephaloth. 2 j, lat. clyp. circa 1 4 ; 

 lg. abd. 4|, lat. ej. 2{ millim. Ped. I 7|, II paene 7j, III 5, 

 IV paullo plus 5 ; pat. + tib. IV circa If millim. 



Feminas duas juniores ad Tonghoo cepit Cel. Oates. In altera 

 (majore et dimensa) maculae rubrae abdominis obsoletae sunt. 



